Patriarcha Moscuensis et totius Russiae
Patriarcha Moscuae et totius Russiae, brevius patriarcha Moscuensis (Russice Патриарх Московский и всея Руси, tr. Patriarch Moskovskij i vseja Rusi) est titulus capitis Ecclesiae Orthodoxae Russicae. Patriarchatus Moscuae anno 1589 constitutus, a Petro I sublatus est; nam anno 1701 custos throni Patriarchae Moscuensis Stephanus Jaworski factus est, et anno 1721 Sacratissima Synodus ecclesiae gubernandae creata est. Patriarchatus tantum die 10 Novembris (stylo vetere 10 Octobris) anno 1917 restitutus est.